stanford-oval/wikipedia huggingface dataset:
מלבורן
גאוגרפיה

מלבורן ממוקמת בקצה הדרום-מזרחי של יבשת אוסטרליה. פרברי העיר פרוסים לאורך עמק היארה בין רכסי היארה והדנדנדונג במזרח, למורדות חצי האי מורנינגטון והמפרץ הדרום-מזרחי, ולאורך נהר המריביירונג ופלגיו. בצפונה משתרעת העיר עד למרגלות רכסי מייסדון.
מלבורן היא עיר בירה אוסטרלית טיפוסית אשר נבנתה על פי המושג היסודי של "רבע אקר בית וגינה" לכל משפחה (שלעיתים נקרא גם החלום האוסטרלי). רוב מטרופולין מלבורן מאופיין בפריסה בעלת צפיפות דיור נמוכה. שירותי רכבות וחשמליות בשנים המוקדמות של פיתוח העיר עודדו פיתוח בעל צפיפות נמוכה, בעיקר לאורך קווי התחבורה.
מלבורן נחשבת לעיתים כעיר גנים, ומדינת ויקטוריה נקראת "מדינת הגן".
בעיר שפע של פארקים וגנים, רבים קרובים אל אזור העסקים המרכזי, וגדלים בהם מגוון של זני צמחים – בהם נדירים.
אקלים

האקלים במלבורן ידוע בשינויים הקיצוניים שבו, זאת בגלל הטופוגרפיה השטוחה של העיר.
מלבורן קרה יותר מרוב הערים הגדולות באוסטרליה בחורף, המתמשך מאמצע יוני ועד אמצע ספטמבר. מזג האוויר בחורף הפכפך אך אינו קיצוני. גשם יורד בכל העונות אך בעיקר בחורף. היום הקר ביותר שנמדד בה היה ב-4 ביולי 1901, בו נמדדה טמפרטורה של C°‏ 4.4. שלג בה נדיר.
מלבורן ידועה בקייצים החמים והיבשים שלה, עם טמפרטורות של מעל C°‏ 40. היום החם ביותר שנמדד בה היה ב-7 בפברואר 2009, בו נמדדה טמפרטורה של C°‏ 46.4.
| אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> חודש.שיא טמפרטורה מרבית (C°).טמפרטורה יומית מרבית ממוצעת (C°).טמפרטורה יומית מזערית ממוצעת (C°).שיא טמפרטורה מזערית (C°).משקעים ממוצעים (מ"מ) | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> ינואר.46.0.27.0.14.2.6.0.39.3 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> פברואר.46.4.26.7.14.4.4.8.41.4 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> מרץ.40.8.24.4.12.8.3.7.37.5 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> אפריל.34.5.20.6.10.1.1.2.42.1 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> מאי.27.0.16.7.8.3.0.6.34.3 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> יוני.21.8.14.0.6.4.−0.9.41.5 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> יולי.21.3.13.4.5.8.−2.5.32.8 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> אוגוסט.24.6.14.7.6.0.−2.5.39.3 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> ספטמבר.30.2.17.1.7.2.−1.1.46.1 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> אוקטובר.36.0.20.0.8.7.1.0.48.5 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> נובמבר.41.6.22.6.10.6.0.9.60.1 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> דצמבר.44.6.24.8.12.3.3.5.52.5 | אקלים בנמל התעופה הבין-לאומי מלבורן (ממוצעים: 1991–2020, קיצוניים: 1970–2022)> שנה.46.4.20.2.9.7.−2.5.515.5 |
| --- | --- | --- | --- | --- | --- | --- | --- | --- | --- | --- | --- | --- | --- |
מקור: הלשכה למטאורולוגיה
אוכלוסייה

| אוכלוסיית מלבורן לפי שנה |
| --- | --- | --- |
| 1836 | 177 |  |
| 1851 | 29,000 |  |
| 1854 | 123,000 | (הבהלה לזהב) |
| 1860 | 140,000 |  |
| 1880 | 280,000 |  |
| 1890 | 490,000 |  |
| 1895 | 900,000 | (התמוטטות כלכלית) |
| 1956 | 1,500,000 |  |
| 1981 | 2,806,000 |  |
| 1991 | 3,156,700 | (שפל כלכלי) |
| 2001 | 3,366,542 |  |
| 2004 | 3,592,975 |  |
| 2006 | 3,744,373 |  |
| 2011 | 3,999,982 |  |
| 2016 | 4,485,211 |  |
| 2021 | 4,917,750 | (מגפת הקורונה) |
| 2022 | 5,031,195 |  |
| 2032 | 6,005,900 | (הערכה לפי נתוני מפקד 2021) |
מלבורן היא עיר מגוונת ורב תרבותית. כרבע מאוכלוסיית מדינת ויקטוריה נולדה מחוץ לאוסטרליה, והעיר מהווה בית לתושבים שהיגרו לאוסטרליה מ-233 ארצות, המדברים יותר מ-180 שפות וניבים ובעלי 116 אמונות דתיות.
מלבורן הפכה לעיר גדולה במהלך הבהלה לזהב בשנת 1850 כאשר תוך מספר חודשים גדלה האוכלוסייה מ-25,000 ל-40,000 תושבים. גם לאחר תום הבהלה לזהב נמשך הגידול באוכלוסיית העיר, ובשנת 1865 החליפה מלבורן את סידני כעיר הצפופה ביותר באוסטרליה, ונותרה הצפופה ביותר עד לשנת 1900. בשנת 1902 חזרה סידני להיות המרכז העירוני הגדול ביותר באוסטרליה.
בדומה לשאר היבשת, התושבים הראשונים של האזור, שמאוחר יותר הפך למלבורן, היו אבוריג'ינים משבטי הבונורונג, הוורונדג'רי והוות'אורונג. אוכלוסיית האבוריג'ינים במחוז ויקטוריה כיום היא כ-27,500 (מתוך 450,000 נפש באוסטרליה כולה).
כבכל אוסטרליה, המתיישבים האירופאים הראשונים במלבורן היו בריטים ואיריים. הם הוו את רוב המהגרים עד לתקופה שלפני הבהלה לזהב, ואת אחוז המהגרים הגבוה בעיר עד מלחמת העולם השנייה. ויקטוריה – ומלבורן במיוחד – משכו יותר איריים מאשר קולוניות אוסטרליות אחרות. בנוסף הגיעו אל העיר מספר גדול של סינים, גרמנים ואזרחים אמריקאים בעקבות הבהלה לזהב.
במחצית הראשונה של המאה ה-20, לצד המהגרים הבריטים והאיריים, החל להגיע למלבורן זרם קבוע של מהגרים איטלקים ויוונים.
העיר קלטה זרם מהגרים גדול בעקבות מלחמת העולם השנייה – בייחוד מיוון ואיטליה, אבל גם מקפריסין וטורקיה. על פי מרשם האוכלוסין שנערך ב-2001, התגוררו בעיר 151,785 מהגרים יוונים (המהווים כ-40% מכל המהגרים היוונים באוסטרליה).
השכלה

מלבורן היא ביתם של כמה ממוסדות ההשכלה הוותיקים באוסטרליה, ובין השאר בתי הספר הוותיקים ביותר למשפטים (1857), הנדסה (1860), רפואה (1862), רפואת שיניים (1897) ומוזיקה (1891), באוניברסיטת מלבורן. אוניברסיטת מלבורן היא גם האוניברסיטה הראשונה שהוקמה במדינת ויקטוריה והשנייה שהוקמה באוסטרליה. בית ספר יסודי סט. מארי'ז, ויליאמסטון, הוא בית הספר הראשון שהוקם בוויקטוריה וסקוטצ' קולג' (1851) הוא בית ספר התיכון הראשון.
שני מוסדות ההשכלה הגבוהה היוקרתיים ביותר של מלבורן הן אוניברסיטת מלבורן ואוניברסיטת מונש (Monash University).
אוניברסיטת מלבורן מדורגת שנייה בדירוג האוניברסיטאות באוסטרליה בשנת 2006, (אחרי האוניברסיטה הלאומית האוסטרלית); בשנת 2005 דורגה ראשונה. דירוג ה-The Times Higher Education Supplement כולל גם שלושה מוסדות נוספים ממלבורן ברשימת ה-100, אוניברסיטת מונש, אוניברסיטת לה טרוב והמכון הטכנולוגי המלכותי של מלבורן (אוניברסיטת RMIT). אוניברסיטת דיקין אשר בגילונג מפעילה שני קמפוסים במלבורן והיא האוניברסיטה השלישית בגודלה בוויקטוריה. אוניברסיטאות אחרות ממוקמות במלבורן הן אוניברסיטת סווינבורן לטכנולוגיה (Swinburne University of Technology), אוניברסיטת ויקטוריה וקמפוס סט. פטריק'ס של האוניברסיטה הקתולית של אוסטרליה.
אף על פי שהשכלה יסודית ותיכונית ניתנות בחינם, 35% מהסטודנטים לומדים בבתי ספר יסודיים ותיכוניים פרטיים,[דרוש מקור] כשרובם קתוליים והיתר עצמאיים, ביניהם גם בתי ספר יהודיים. בתי הספר היוקרתיים ביותר חברים באגודת בתי הספר הציבוריים של ויקטוריה (APS).
רוב בתי הספר התיכוניים במלבורן מכונים קולג' משני ('Secondary Colleges').
תרבות

מלבורן מצטיינת בהיסטוריה הרצופה הארוכה ביותר של מוזיקה תזמורתית מכל ערי אוסטרליה והתזמורת הסימפונית של מלבורן היא התזמורת המקצועית הוותיקה ביותר באוסטרליה.
מוזיאון מלבורן הוא מוזיאון גדול ומכיל את הורידוס (טריצרטופס) – אחד משלדי הטריצרטופס השלמים ביותר שנתגלו.
ספורט

מלבורן נחשבת למרכז ספורט ברמה עולמית. העיר אירחה את המשחקים האולימפיים ב-1956 ואת משחקי חבר העמים הבריטי ב-2006. כמו כן העיר מארחת שלושה אירועי ספורט שנתיים הנחשבים מרכזיים ברמה עולמית – אליפות אוסטרליה הפתוחה שהיא אחד מארבעת טורנירי הגראנד סלאם בטניס; גביע מלבורן במרוצי סוסים; ואת הגראנד פרי האוסטרלי בסדרת מרוצי פורמולה 1.
גם ברמה הלאומית נחשבת מלבורן הן למרכז ספורט ראשון במעלה, והן למקום היווסדם של ענפי ספורט מרכזיים באוסטרליה, ובעיקר של שניים מענפי הספורט הפופולריים במדינה – קריקט ופוטבול אוסטרלי, שהמשחקים הראשונים בהם התקיימו באצטדיון הקריקט של מלבורן ובסביבתו באמצע המאה ה-19. אצטדיון הקריקט של מלבורן מארח מדי שנה את משחק הגמר של ליגת הפוטבול האוסטרלית (הכוונה היא לפוטבול אוסטרלי), ומטה הליגה נמצא אף הוא במלבורן.
בעיר קיים מבחר עצום של קבוצות ספורט מקצועניות במגוון ענפים. בין השאר, נכון ל-2015, חברות בליגת הפוטבול האוסטרלית 9 קבוצות ממלבורן רבתי, המביאות לכך שבמהלך עונת הפוטבול האוסטרלי מתקיימים בממוצע חמישה משחקים באזור מלבורן מדי שבוע, המושכים כ-40,000 צופים בממוצע למשחק. בעיר גם 3 קבוצות קריקט מקצועניות; 3 קבוצות רוגבי מקצועניות (אחת ב"רוגבי ליג" ושתיים ב"רוגבי יוניון"); שתי קבוצות כדורגל המשחקות בליגת העל האוסטרלית; קבוצת כדורסל בליגת העל האוסטרלית בכדורסל; שתי קבוצות הוקי קרח מקצועניות; שתי קבוצות כדורסל נשים המשחקות בליגת העל האוסטרלית בכדורסל נשים; וכן קבוצות בייסבול ונטבול המשחקות בליגות העליונות במדינה. העיר היא גם מרכז גדול למועדוני חתירה בנהר הירה.
תחבורה

במלבורן מערכת תחבורה ציבורית משולבת הנקראת Metlink. אף על פי שרשת התחבורה הציבורית בעלת גודל ניכר, פרברים רבים סובלים מקשיי תחבורה.
מערכת התחבורה הציבורית של מלבורן הוקמה ברובה בסוף המאה ה-19, כאשר רכבות וחשמליות היוו את הכלי העיקרי לנסיעה אל הפרברים. מאז, המערכת המקיפה תוחזקה וכיום היא מותאמת לעידן המודרני.
ב-1950 החלה מגמה של מעבר לכלי רכב פרטיים ובניית כבישים מהירים. מגמה זו המשיכה למרות צפיפות תעבורה הולכת וגוברת, והתוצאה הייתה ירידה משמעותית בשימוש בתחבורה ציבורית. מערכת התחבורה הציבורית של מלבורן הופרטה בשנת 1999. בעיר כ-300 נתיבי אוטובוסים ומערכות רכבת חשמליות עם יותר מ-15 קווים.
רשת החשמליות המפורסמת של מלבורן היא אחת המקיפות ביותר בעולם, והחשמלית הפכה גם לסמל תיירותי של מלבורן. מבקרים יכולים לנסוע בלא תשלום בחשמלית הסובבת את מרכז העיר ועוברת ברבים מאתרי התיירות שבה, וכן פועלות בה חשמליות מסעדה, היחידות מסוגן בעולם.
במלבורן יש תלות גבוהה במכוניות פרטיות לתחבורה, כאשר רק 7.1% מהנסיעות מתבצעות באמצעות תחבורה ציבורית; בעיר כ-3.6 מיליון מכוניות פרטיות. למרות העובדה שאין בית במלבורן המרוחק יותר מ-400 מטר מנתיב אוטובוס, רבים מנתיבים אלו פועלים בתדירות נמוכה ואינם פועלים בערבים או בימי ראשון.
רכבות מקשרות את העיר לסידני, לאדלייד, ולערים אחריות במדינה.
נמל מלבורן היא נמל המכולות הגדול ביותר באוסטרליה, ונמל המטען העיקרי והעמוס ביותר.
במלבורן יש ארבעה נמלי תעופה עיקריים: נמל התעופה הבינלאומי של מלבורן שבפרוור טלהמרין, הוא השער הבינלאומי הראשי של העיר והשני בגודלו באוסטרליה מבחינת מספר העוברים בו.
נמל התעופה אוולון, שנמצא בין מלבורן וגילונג, הוא צומת משני עבור ג'טסטאר איירווייז, חברת תעופה לטיסות זולות בבעלות חברת קוואנטס, המשרתת רק את סידני, אדלייד, בריסבן ופרת'. נמל מוראבין הוא נמל תעופה כללי בדרום-מזרח העיר; ונמל התעופה אסנדון, ששימש בעבר כנמל התעופה הראשי של העיר לפני בניית הנמל בפרוור טולהמרין, משמש לתעופה כללית ולמספר מסוים של טיסות מטען, ומהווה גם בסיס לזרוע האוויר של משטרת ויקטוריה והאמבולנס האווירי.
ערים תאומות

יפן אוסקה, יפן
רוסיה סנקט פטרבורג, רוסיה
איטליה מילאנו, איטליה
ארצות הברית בוסטון, מסצ'וסטס, ארצות הברית
יוון סלוניקי, יוון
הרפובליקה העממית של סין טיינג'ין, הרפובליקה העממית של סין
ישראל מועצה אזורית הערבה התיכונה, ישראל
הערות שוליים

↑  Australian Bureau of Statistics, "Greater Melbourne, 2021 Census
↑  Australian Bureau of Statistics, "Projections of population changes in our capital cities and rest-of-state areas, updated January 6 2023
↑   תל אביב נפלה 20 מקומות בדירוג הערים שהכי טוב לחיות בהן, באתר הארץ, 27 ביוני 2024
↑  Tamara Hardingham-Gill, The world’s most liveable cities for 2024, CNN, ‏2024-06-27 (באנגלית)
↑  Climate statistics for Australian locations, Melbourne Airport
| ערי הבירה של המדינות והטריטוריות של אוסטרליה> בירה לאומית ומרכז עירוני  של טריטוריית הבירה האוסטרלית | ערי הבירה של המדינות והטריטוריות של אוסטרליה> ניו סאות' ויילס | ערי הבירה של המדינות והטריטוריות של אוסטרליה> הטריטוריה הצפונית | ערי הבירה של המדינות והטריטוריות של אוסטרליה> קווינסלנד | ערי הבירה של המדינות והטריטוריות של אוסטרליה> אוסטרליה הדרומית | ערי הבירה של המדינות והטריטוריות של אוסטרליה> טסמניה | ערי הבירה של המדינות והטריטוריות של אוסטרליה> ויקטוריה | ערי הבירה של המדינות והטריטוריות של אוסטרליה> אוסטרליה המערבית | ערי הבירה של המדינות והטריטוריות של אוסטרליה> נורפוק | ערי הבירה של המדינות והטריטוריות של אוסטרליה> איי קוקוס | ערי הבירה של המדינות והטריטוריות של אוסטרליה> אי חג המולד |
| --- | --- | --- | --- | --- | --- | --- | --- | --- | --- | --- |
| קנברה | סידני | דרווין | בריזבן | אדלייד | הובארט | מלבורן | פרת' | קינגסטון | וסט איילנד | פלאיינג פיש קואוב |
| --- | --- |
בקרת זהויות :  NLI: 987007559670505171  BIBSYS: 7012497  BNE: XX452882  BnF: cb11953198f (data)  GND: 4038526-7  LCCN: n79029787  LNB: 000060132  MusicBrainz: b4e9352c-8edf-4911-8fa3-e852afa30501  NARA: 10044390  NDL: 00629330  NKC: ge164065  NLA: 36018596  NLG: 260731  NSK: 000245606  SUDOC: 067409687  VcBA: 497/17536  VIAF: 124951286   WorldCat (עם VIAF): 124951286 
אוניברסיטת מלבורן, נוסדה בשנת 1853, היא האוניברסיטה השנייה שהוקמה באוסטרליה.
תצפית על פרבר מלבורן דוקלנדס והפרברים הפרוסים צפונית מערבית מקומת התצפית במגדל ריאלטו.
בית הפרלמנט של ויקטוריה במלבורן, נבנה בשנת 1856
הטניסאים רפאל נדאל ופיליפ קולשרייבר באליפות אוסטרליה הפתוחה ב-2010, ב"היכל רוד לייבר" במלבורן
מערכת החשמליות המפורסמת של מלבורן; חשמליות מודרניות ועתיקות נעות זו לצד זו.
בת'

| --- | --- |

 לידה:  23 בדצמבר 1981 (בת 43) Súria, ספרד 
 שם לידה:  Elisabeth Rodergas i Cols 
 מוקד פעילות:  ספרד 
 תקופת הפעילות:  מ-2003 
 סוגה:  מוזיקת פופ 
 שפה מועדפת:  קטלאנית, ספרדית, אנגלית 
 פרופיל ב-IMDb
 
בת' (בספרדית: Beth; נולדה ב-1981) היא זמרת ספרדייה.
ביוגרפיה

בת' נולדה בקטלוניה בשם אליזבת רודרגס קולס, היא למדה תיאטרון מוזיקלי בברצלונה וגרה תקופה בלונדון, היא לקחה חלק במספר פעילויות הומניטריות באפריקה.
היא השתתפה בתוכנית המציאות המוזיקלית "Operación Triunfo", שם היא סיימה במקום השלישי, אך בהצבעה נפרדת היא נבחרה על ידי הקהל לייצג את ספרד באירוויזיון 2003. באירוויזיון ביצעה את שירה Dime שדורג בתחרות במקום השמיני. תחרות האירוויזיון באותה שנה הייתה למופע הטלוויזיוני הכי נצפה בספרד באותה שנה, בנוסף שירה Dime נהיה ללהיט מספר 1 במדינה.
באותה שנה הוציאה את אלבום הסטודיו הראשון שלה "Otra realidad", אשר מכר מעל 200,000 עותקים.
ב-2010 הוציאה אלבום בשפה הקטלונית הנקרא "Segueix-me el fil".
בית אאורל

| --- | --- |

 
 מדינה:  רוהן רוֹהָן
 בית האב:  בית וִידוּגַבְיָה
 תארים:  מלך רוֹהָן
 מייסד:  אֵאוֹרְל "הצעיר"
 ראש הבית הנוכחי:  אֶלְפְוַּין "הנאה"
 תקופת השושלת:  2510 – הווה
 אתניות:  הרוֹהִירִים
בלגנדריום של טולקין, בית אֵאוֹרְל (באנגלית: House of Eorl) הוא בית מלוכה השולט בממלכת רוֹהָן. מקורה של השושלת באֵאוֹרְל "הצעיר".
מקור

| --- | --- |
 :  ראו גם – אנשי הצפון, אאותאוד
מקור > השושלת עד פְרוּמְגָר

וִידוּגַבְיָה היה אחד ממלכי אנשי הצפון והחזק שבהם. הוא עזר למִינַַלְקָר, מלך גוֹנְדוֹר, במלחמה עם בני המזרח. מִינַַלְקָר שלח את וַלָאקָר, בנו, כשגריר וכדי ללמוד על אנשי הצפון ומנהגיהם. אך וַלָאקָר הרחיק לכת מתוכניות אביו ונשא את וִידוּמָבִי בת וִידוּגַבְיָה לאישה. ובשל כך התפרצה מלחמת האזרחים של גוֹנְדוֹר.
מַרָ'רִי היה צאצאו של וִידוּגַבְיָה. בימיו החלה פלישת רוכבי הקרונות. רוכבי הקרונות שברו את רוב מה שנשאר מאנשי הצפון לאחר המגפה הגדולה. נַרְמָקִיל השני מלך גוֹנְדוֹר אסף את שאריות אנשי הצפון אל צבאו כדי להדוף את רוכבי הקרונות, אך הוא נהרג בקרב המישורים יחד עם רוב צבאו, למרות שגרם לרוכבי הקרונות אבדות קשות. מַרָ'רִי עצמו נהרג בקרב מאסף.
מַרְ'וִּינִי היה בנו של מַרָ'רִי. הוא אסף רבים מאנשי הצפון והקים את האֵאוֹתֵאוֹד. קָלִימֶהְּטָר, מלך גוֹנְדוֹר, הסתייע באֵאוֹתֵאוֹד בפיקודו של מַרְ'וִּינִי והשמיד כמעט שליש מצבאם של רוכבי הקרונות בדָגוֹרְלָד בשנת 1899. לאחר מכן פרץ מרד של אנשי הצפון המשועבדים, ששרפו רבים מבתיהם, מחסניהם וקרונותיהם של רוכבי הקרונות. אך רובם מתו, בגלל שלא היו חמושים כראוי.
פוֹרְתְוִּינִי היה בנו של מַרְ'וִּינִי. הוא התריע לאוֹנְדוֹהֵר, מלך גוֹנְדוֹר ובנו של קָלִימֶהְּטָר על התארגנות רוכבי הקרונות לפלישתם ולאחר מכן הובס יחד איתו בשנת 1944 נגדם.
מקור > שושלת פְרוּמְגָר

מסופר שפְרוּמְגָר, אחד מצאצאיו של מַרְ'וִּינִי, הוביל את עמו לארץ האֵאוֹתֵאוֹד. בנו, פְרָם, ירש אותו. בימיו הטיל אימה על כל סביבתו סְקָתָה "התולע", דרקון שהתגורר באֶרֶד מִיתְרִין. פְרָם קטל אותו ולקח את אוצרו העצום, הנלקח בעיקר מהגמדים. לאחר שהרג את סְקָתָה, הגיעו שליחים מהגמדים, שדרשו ממנו שיחזיר להם את האוצר שנלקח מהם על ידי סְקָתָה. לאחר שסירב ואף לעג להם הם הרגו אותו, אך לפי הנראה לא השיגו את האוצר בחזרה.
אחד מצאצאיו של פְרָם היה לֵאוֹד, שנכתב עליו שעסק באילוף סוסי בר. יום אחד הוא תפס סייח לבן, שגדל להיות סוס שאיש לא הצליח לאלפו. לאוד ניסה לרכוב עליו, אך נפל מהסוס ומת כשראשו פגע בסלע. הסוס עצמו ברח.
בנו, אֵאוֹרְל, היה רק בן 16 במות אביו. הוא נשבע לנקום על מות אביו, אך כשגילה את הסוס, במקום לירות בו ולהורגו כנקמה תפס אותו וקרא לו פֵלָרוֹף. מאז רכב אֵאוֹרְל רק על גבו, ללא אוכף ורסן.
מקור > הקרב בשדה הקֶלֶבְּרַנְט

באחד הימים, אֵאוֹרְל שמע על מצוקתה של גוֹנְדוֹר כנגד הבַּלְכוֹת, עם של בני מזרח. הוא אסף צבא גדול של כ-7,000 פרשים וכמה מאות של קשתים רכובים. הוא יצא לדרך ולאחר מספר ימים הגיע לשדה הקרב. מצבם של אנשי גוֹנְדוֹר היה נורא, והם הלכו ונהדפו על ידי הבַּלְכוֹת. אֵאוֹרְל וצבאו הסתערו על הבַּלְכוֹת מאחור והפכו את פני הקרב; הבַּלְכוֹת נרמסו ונפוצו לכל עבר, בעוד שפרשיו של אֵאוֹרְל צדים אותם בשדה הקרב בזה אחר זה. כאות תודה לעזרתם במלחמה, קִירִיוֹן, שליט גוֹנְדוֹר, נתן לרוֹהִירִים את מחוז קָלֵנַרְד'וֹן שיתיישבו בו, והוא ואֵאוֹרְל נשבעו את 'שבועת קִירִיוֹן ואֵאוֹרְל', הקובעת שכל אחת מן המדינות תעזור לחברתה בעת צרה.
מאורעות השושלת > השושלת הראשונה

אֵאוֹרְל היה שליטה הראשון של ממלכת רוֹהָן, אך לא החזיק בתפקיד זה לזמן רב. הוא קבע את הבירה בפוֹלְד. הוא נספה באחד הקרבות נגד בני מזרח נוספים והמלוכה עברה לבנו, בְּרֵגוֹ. בְּרֵגוֹ הדף את בני המזרח והדף פלישה נוספת, הפעם של בני דוּן, אל מעבר לנהר האַיסֶן. לאחר מכן העביר את הבירה לאֵדוֹרָס וציווה לבנות את מֶדוּסֶלְד, כדי שתשמש משכן למלכי רוֹהָן. בנו השני, אַלְדוֹר, שנקרא "הזקן" בגלל אורך ימיו, הניס את בני דוּן שנותרו ממזרח לאַיסֶן או שיעבד אותם, ואף פלש לשטחם שלהם באֶנֶדְוַּית כפעולת תגמול. בנו הרביעי, פְרֵאָה, ירש את כס אביו בשנת 2645. עליו ועל שני המלכים הבאים אחריו, פְרֵאָוַּין וגוֹלְדְוַּין, לא נאמר הרבה, כי שלום ושפע שררו בשנות שלטונם. בימי דֵאוֹר, המלך השביעי, החלו בני דוּן להציק לרוֹהָן, פלשו לחבל המערבי ופשטו על שבטי הרוֹהִירִים ועל סוסי הרבייה שלהם. דֵאוֹר יצא בראש משלחת מלחמה צפונה, נתקל בקבוצה גדולה של בני דוּן, והרגם. לאחר מכן הסיר מצור של בני דוּן על אַיסֶנְגַרְד, אך השליחים ששלח אליה נתקלו במטח חיצים. לימים התגלה ששליטי אַיסֶנְגַרְד, אשר היו קרובים בקשר דם אל אנשי דוּן, פתחו את השערים בפני קבוצה של בני דוּן, שנכנסו לעיר באין מעצור וטבחו ביושביה. דֵאוֹר שלח משלחת אל שליט גוֹנְדוֹר, אך הוא אינו הסכים להביא לעזרתם תגבורת. לדֵאוֹר לא הייתה היכולת לסלק אותם משם, והוא נאלץ להשאיר חיל פרשים גדול בחבל המערבי. בני דוּן עדיין שלטו על אַיסֶנְגַרְד גם בימי בנו, גְרַם. בימי המלך התשיעי, הֶלְם, נפלה צרה גדולה על רוֹהָן: אויבים תקפו את רוֹהָן ממזרח, ובני דוּן, שהרגישו שיש להם הזדמנות פז לנקום ברוֹהִירִים, כינסו את אויבי גוֹנְדוֹר ורוֹהָן, חצו את האַיסֶן וירדו מאַיסֶנְגַרְד. הרוֹהִירִים הוכו מכה ניצחת וארצם נכבשה. הרוֹהִירִים שלא נהרגו ולא נלקחו לעבדים בחו לגאיות ההרים. הֶלְם נוצח וספג אבדות כבדות, ונסוג למצד הקרן ובנקיק מאחוריו (שלימים נקרא "מצולת הֶלְם"). מנהיג בני דוּן, וּוּלְף, ישב באֵדוֹרָס והתכנה "מלך רוֹהָן". בסופו של דבר, בן אחותו של הֶלְם, פְרֵאָלָף, אסף את האנשים שברחו לדוּנְהֵירְג, הפתיע את וּוּלְף באֵדוֹרָס, והמיתו. לאחר השלגים ששטפו את הארץ בתקופת המצור, פקדו את הארץ שיטפונות גדולים ועמק נהר העצנים הפך לביצה גדולה. הפולשים שבאו מהמזרח מתו מהשטפונות או נסוגו. בסופו של דבר, גוֹנְדוֹר באה לעזור לרוֹהִירִים, ולפני צאת שנת 2759 בני דוּן נהדפו מהארץ.
מאורעות השושלת > השושלת השנייה

לאחר שניצח בעזרתה של גוֹנְדוֹר את בני דוּן, הומלך פְרֵאָלָף למלך רוֹהָן. בטקס ההכתרה הופיע סָרוּמָן, הביא מתנות למלך הטרי ושיבח את אומצם של הרוֹהִירִים. הוא התקבל בברכה וניתנו בידו מפתחות אוֹרְתַנְק. בנו המולך אחריו היה בְּרִיטָה "לֵאוֹפָה". בימיו נערכה מלחמה עם האוֹרְקִים. בנו, וָּלְדָה, הומת על ידי האוֹרְקִים יחד עם כל בני לווייתו. בנו, פוֹלְקָה, היה צייד גדול, אבל נשבע שהוא לא יצוד אף חיה כל עוד יש אוֹרְק חי אחד ברוֹהָן. לאחר שהושמד מאחז האוֹרְקִים האחרון ברוֹהָן, יצא לצוד את חזיר הבר הגדול של אֶבֶרְהוֹלְט. הוא הרג את החזיר, אך מת מחטיו. בימי שלטונו של בנו, פוֹלְקְוַּין, הרוֹהִירִים התאוששו מפלישתם של בני דוּן. הוא כבש מידיהם את השטח בין נהרות האֲדוֹרְן והאַיסֶן. כאשר שמע שבני הָרָד תוקפים את גוֹנְדוֹר, שלח לעזרתה צבא גדול בראשות שני בניו, פוֹלְקְרֵד ופַסְטְרֵד. שניהם נהרגו בקרב יִתִילְיֵן. שליט גוֹנְדוֹר, טוּרִִין השני, שלח זהב רב כפיצוי על מותם. בנו הרביעי של פוֹלְקְוַּין, פֶנְגֵל, היה חמדן, בין באוכל ובין בממון. בנו השלישי אך בנו הזכר הראשון, תֶנְגֵל, עזב את רוֹהָן כשהגיע לבגרות והתגורר זמן רב בגוֹנְדוֹר, שם נחל כבוד רב משליטה באותם ימים, טוּרְגוֹן. אשתו, מוֹרְוֶּן, ילדה לו שלושה בנים, השני שבהם והזכר הראשון נקרא תֵאוֹדֶן. במות אביו, פֶנְגֵל, קראו הרוֹהִירִים לתֶנְגֵל לחזור, והוא שב ללא רצון. מוֹרְוֶּן נולדה לו עוד שתי בנות ברוֹהָן. האחרונה שבהן, תֵאוֹדְוִּין, נחשבה ליפה מכל בנותיו. זמן קצר לאחר שיבת תֶנְגֵל לרוֹהָן, החל סָרוּמָן להציק לרוֹהָן. בימי שלטונו של בנו, תֵאוֹדֶן, סָרוּמָן נכנס למלחמה גלויה ברוֹהָן. בשנת חייו האחרונה הוביל את הרוֹהִירִים לניצחון במצולת הֶלְם על סָרוּמָן ויצא לעזור לגוֹנְדוֹר כנגד מוֹרְדוֹר. הוא מת בידי המלך המכשף של אַנְגְמָר בקרב שדות הפֶּלֶנוֹר.
מאורעות השושלת > השושלת השלישית

את תֵאוֹדֶן ירש בן אחותו תֵאוֹדְוִּין, אֵאוֹמֶר. הוא יצא למסעות מלחמה רבים יחד עם מלך הממלכה המאוחדת של אַרְנוֹר וגוֹנְדוֹר, אָרָגוֹרְן. בימי אֵאוֹמֶר זכו הרוֹהִירִים לשלום אשר ייחלו לו. במותו בשנת 63 ירש אותו בנו, אֶלְפְוַּין "הנאה".
אורח חיים

הרוֹהִירִים הנולדים לבית אֵאוֹרְל לומדים להילחם, כולל הנשים.
סמל הבית

לפי המסופר בקרב שדות הפֶּלֶנוֹר, סמלו של מלך רוֹהָן הוא סוס לבן ברקע ירוק, כשהוא משמש בקרב לנס מלחמה: ”מאחוריו התנוסס ברוח נסו, סמל סוס לבן בשדה ירוק, אך המלך הקדימו בדהרתו.”
ביאורים

1 2 3 4 5  לעידן השלישי
↑  בשל כך התחיל הסכסוך בין בני דוּן לרוֹהָן, הנמשך שנים רבות עד הקמת הממלכה המאוחדת של אַרְנוֹר וגוֹנְדוֹר.
↑  פְרֵאָה ירש את הכס משום ששלושת הקודמים היו בנות.
↑  כמובן שאין הוא היה מלך רוֹהָן, אלא כינה עצמו כך.
↑  גוֹנְדוֹר לא באה לעזור לרוֹהָן לפני כן מכיוון שלה היו בעיות משלה עם אוּמְבָּר והָרָד.
↑  הֶלְם ובניו נספו במצור.
↑  כיוון ששני בניו הבכורים של פוֹלְקְוַּין, פוֹלְקְרֵד ופַסְטְרֵד, מתו בקרב, סביר להניח שאחריהם הייתה בת, כך שפֶנְגֵל הוא בנו הרביעי.
↑  לעידן הרביעי
הערות שוליים

↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1007
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 322
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1010
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 323
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 325
1 2 3 4  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1027
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1026
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 331
↑  Drout, Michael D. C. (2006). "Rohan". J.R.R. Tolkien Encyclopedia. United States. Routledge. p. 575. ISBN 978-0415969420. OCLC 71004244.
↑  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 407
1 2  ג'. ר.ר. טולקין, כריסטופר טולקין (ע), תרגום: עמנואל לוטם, סיפורים שלא נשלמו, לוד: זמורה ביתן מוציאים לאור, 2001, עמ' 412
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1030
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1031
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1015
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1029
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1032
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 1033
1 2  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 803
↑  ג'. ר. ר. טולקין, עמנואל לוטם (ע), תרגום: רות לבנית, אוריאל אופק, שר הטבעות, זמורה ביתן מוציאים לאור, 1998, עמ' 751
דגל, עליו נראה "הסוס הלבן בשדה הירוק."
גאליס – דמויות

גאליס היא סדרת נעורים ישראלית ששודרה החל מפברואר 2012 עד יולי 2016 בערוץ הילדים למנויי HOT בבימויו של עודד רז. הסדרה עוסקת במחנה קיץ ששמו "גאליס", ובהרפתקה של חניכי המחנה. "גאליס" היא סדרת ספין אוף של הסדרה "החולמים". באוגוסט 2014, יצא הסרט "גאליס - המסע לאסטרה" המבוסס על הסדרה. באפריל 2016 יצא הסרט "גאליס - קונקט" המבוסס על הסדרה. בסיום עונה 6 היוצרים הודיעו כי הסדרה תשוב לעונה שביעית ואחרונה, אשר עלתה לשידור ב-30 במאי 2016.
הסדרה זכתה לפופולריות בקרב בני נוער, וכן זכתה בפרס סדרת השנה בטקס נבחרי הילדים בשנים 2012 עד 2016. בעקבות הצלחתה נמכרה הסדרה לערוץ Planet Kids האיטלקי ודובבה לאיטלקית.[1] הסדרה נמכרה לדיבוב גם לאנגלית ולהינדית. לסדרה 7 עונות ו-213 פרקים.